প্রবাসী রিপোর্ট : বাংলাদেশি অনেক শিক্ষার্থীর কাছে স্বপ্নের দেশ যুক্তরাজ্য। এজন্য দীর্ঘ প্রক্রিয়া আর নানা ঝক্কি ঝামেলার তোয়াক্কা না করে অনেকে যুক্তরাজ্য পাড়ি দেওয়ার জন্য ব্যতিব্যস্ত হয়ে পড়েন। কিন্তু এখনকার বাস্তবতা এখন একেবারেই ভিন্ন। স্টুডেন্ট ভিসায় ব্রিটেনে আসা শিক্ষার্থীদের বেশিরভাগই এখন দেশটিতে বসবাসের বৈধতা হারিয়েছেন। অনুমতি না থাকায় চাকরিও পাচ্ছেন না শিক্ষার্থীরা। ভিসা জটিলতার কারণে মাঝপথে অনেকের লেখাপড়া বন্ধ হয়ে যায়। অন্যদিকে আদালতে মামলা চালাতে গিয়ে অনেকে হয়েছেন সর্বস্বান্ত।